《白鸡冠花图》
宋代·张子龙

鹿葱花尽凤仙空，一种奇葩色不同。
似带冰霜归老笔，肯随篱落斗群雄。
太平瑞映园林外，清白名归草木中。
留向山窗伴幽独，半绡斜月五更风。

作者简介：张子龙，字龙泽，号湛江，瑞安（《宋诗拾遗》卷二一作平阳，今均属浙江）人。登学究科，尝为吴县教授。事见《东瓯诗存》卷九。今录诗三首。